I. La competència de la Comissió
La competència de la Comissió es fonamenta en l'article 8.2.b) de la Llei 5/2005, de 2 de maig, que n'estableix el dictamen preceptiu respecte dels "projectes de reglaments o de disposicions de caràcter general que es dictin per a desplegar les lleis o el dret comunitari i llurs modificacions".
Així mateix, l'article 69 de la Llei 26/2010, de 3 d'agost, de règim jurídic i de procediment de les administracions públiques de Catalunya estableix que els projectes de disposicions reglamentàries que es dictin per a desplegar lleis s'han de sotmetre amb caràcter preceptiu al dictamen de la Comissió Jurídica Assessora.
L'Agència per a la Competitivitat de l'Empresa
El Projecte es refereix a l'Agència per a la Competitivitat de l'Empresa.
És el nou nom que l'article 156 de la Llei 2/2014, de 27 de gener, de mesures fiscals administratives financeres i del sector públic va donar a l'Agència de Suport a l'Empresa Catalana, que actuava amb la marca ACC1Ó.
L'Agència de Suport a l'Empresa Catalana és el resultat de la fusió del COPCA (Consorci de Promoció Comercial de Catalunya, creat l'any 1986, i el CIDEM (Centre d'Innovació i Desenvolupament Empresarial), creat l'any 1985.
Ho explica el preàmbul del Decret 51/2010, de 6 d'abril, que en va aprovar els Estatuts: "La creació de l'Agència de Suport a l'Empresa Catalana és conseqüència de les previsions del Pla de Govern 2007-2010 quant a la necessitat de reformular l'estructura organitzativa constituïda pels dos principals organismes públics que actuen en aquests àmbits, el Centre d'Innovació i Desenvolupament Empresarial i el Consorci de Promoció Comercial de Catalunya, amb la voluntat d'afavorir les relacions entre administracions i empresa, i per tal d'aprofundir en la línia d'actuació de les entitats actualment existents."
L'Agència va ser creada per la Llei 9/2009, de 30 de juny, de política industrial (títol II, capítol III).
El preàmbul la qualifica d'"instrument nuclear en el desenvolupament de la política industrial de Catalunya en un futur".
Però el preàmbul indica igualment que es generalitza a l'empresa catalana, ja que inclou la participació de "representants dels agents econòmics i socials, de les corporacions de dret públic i de les institucions, associacions i altres actors socials que tinguin relació directa amb les polítiques públiques en matèria de suport a l'empresa catalana".
La creació de l'Agència és a l'article 30.1 de la Llei 9/2009: "Es crea l'Agència de Suport a l'Empresa Catalana, que és l'organisme que executa les polítiques de la Generalitat en els àmbits de la innovació, la transferència tecnològica, la internacionalització, el foment i la captació d'inversions a Catalunya i la millora continuada de la productivitat de l'empresa catalana."
I l'article 30.2 l'adscriu "al Departament competent en matèria d'indústria".
El Decret 51/2010, de 6 d'abril, va aprovar els Estatuts de l'Agència.
Aquest Decret és el que es vol substituir pel present decret en projecte que se sotmet a dictamen.
La Llei 11/2011, de 29 de desembre, de reestructuració del sector públic per a agilitar l'activitat administrativa va "incorporar" l'Agència.
Ho fa en el títol III, capítol II.
L'article 155, titulat "Objecte", diu que "L'Agència de Suport a l'Empresa Catalana té per objecte executar les polítiques de la Generalitat en els àmbits de la innovació, la transferència tecnològica, la internacionalització, el foment i la captació d'inversions i l'increment de la productivitat de l'empresa".
L'article 156, titulat "Finalitats", diu que "L'Agència de Suport a l'Empresa Catalana té per finalitat la promoció i el desenvolupament de l'empresa per mitjà de l'execució de les actuacions i el desplegament dels serveis de suport necessaris per a impulsar la competitivitat del sector empresarial, la seva presència en els mercats internacionals i la seva interrelació amb aquests mercats".
L'article 157.2 diu que "L'Agència de Suport a l'Empresa Catalana és una entitat de dret públic de la Generalitat que actua subjecta al dret privat, amb personalitat jurídica pròpia, plena capacitat d'obrar, patrimoni propi i plena autonomia funcional i de gestió per a complir les seves funcions".
L'Acord GOV/106/2013, de 16 de juliol, va canviar la marca ACC1Ó a ACCIÓ.
L'article 156 de la Llei 2/2014, de mesures fiscals, administratives, financeres i del sector públic, va canviar el nom de l'Agència a l'actual i va modificar i derogar diversos articles de la Llei 11/2011.
Té un preàmbul i un únic article que indica l'objecte del Decret, que és l'aprovació dels Estatuts de l'Agència per a adequar-los a la regulació de la Llei 11/2011.
Aquest article acaba amb les paraules "que consten a continuació", referides als Estatuts.
Tanmateix, a continuació hi ha una disposició derogatòria del Decret 51/2010, de 6 d'abril, i una disposició final de vigència, la data i les signatures del president i del conseller.
Després vénen els Estatuts de l'Agència, sense la menció d'un annex que els separin del cos del Decret.
Els Estatuts estan dividits en 8 capítols.
El 2, "Finalitats, principis d'actuació i funcions de l'Agència per a la Competitivitat de l'Empresa".
El 4, "El contracte de gestió i el pla d'activitat anual".
El 5, "Règim econòmic, pressupostari, de comptabilitat i de control".
El 6, "Règim de contractació i patrimoni".
El 8, "Modificació dels Estatuts de l'Agència per a la Competitivitat de l'Empresa".
Els 8 capítols coincideixen amb els capítols de l'annex del Decret 51/2010, de 6 d'abril, del qual només se suprimeix el capítol sobre "Entitats vinculades a l'Agència de Suport a l'Empresa Catalana".
En el primer Projecte s'al·leguen els articles 139, sobre la competència exclusiva en matèria d'indústria, i 150 EAC, sobre l'autoorganització de la Generalitat.
Pel que fa al criteri material, la Comissió remarca que se centra en l'empresa en general, sense limitació de sectors econòmics (article 5.1 del Projecte).
Per això sembla més adient referir-se a la competència, no qualificada, de la Generalitat de promoció de l'activitat econòmica (article 152.1 EAC).
L'habilitació genèrica és en l'article 68.1 EAC i en els articles 26.3 i 29.1 de la Llei 13/2008, de 5 de novembre.
L'habilitació específica és en la disposició final tercera, "Adaptació dels Estatuts de l'Agència de Suport a l'Empresa Catalana", de la Llei 11/2011, que diu: "El Govern, en el termini de nou mesos a comptar de l'entrada en vigor d'aquesta llei i a proposta del conseller o consellera del departament al qual és adscrita l'Agència de Suport a l'Empresa Catalana, ha de modificar el Decret 51/2010, del 6 d'abril, d'aprovació dels Estatuts de l'Agència de Suport a l'Empresa Catalana, per a adequar-lo al que estableix aquesta llei."
A l'expedient consten les diferents versions del Projecte: la inicial i les revisions (de 4 d'agost de 2014; de 6 d'octubre de 2014; dues amb data de 14 d'octubre de 2014, la primera amb l'apuntament "CT" i la segona amb l'apuntament "POST CT"), i altres versions amb data de 4 de març de 2015).
La iniciativa correspon al conseller delegat de l'Agència i com a departament impulsor hi figura el d'Empresa i Ocupació.
El primer esborrany es presenta com una modificació dels Estatuts de l'Agència de Competitivitat de l'Empresa, aprovats per Decret 51/2010, de 6 d'abril, alhora que proposa un text refós.
Té un únic article i una disposició derogatòria del Decret 51/2010 i un annex amb els Estatuts de l'Agència.
A partir del segon Projecte l'article únic ja no parla de modificació sinó d'"aprovar els Estatuts de l'Agència".
L'expedient compleix amb els requisits dels articles 61 i següents de la Llei 26/2010.
La Memòria (de 21 de maig de 2014) al·lega els articles 139 i 150 EAC.
Remarca la "flexibilitat en les regles de funcionament de l'Agència", que fa que "la regulació d'aquests Estatuts pretén no ser exhaustiva" i que es prevegi un futur Reglament d'organització i règim intern que permeti complir els seus objectius i funcions de la manera més adequada i eficient possibles.
La Memòria esmenta especialment tres punts: els òrgans de govern, l'òrgan de gestió i l'existència i la composició del Consell d'Administració.
La Memòria destaca la derogació del Consell Rector com a òrgan de govern "atesa la constitució del Consell General de l'Empresa per Decret 60 /2014, de 29 d'abril, que dóna cobertura a la participació de determinats agents socials i econòmics".
La Memòria també diu que l'article 154 de la Llei 11/2011 va crear aquest Consell com un òrgan d'assessorament i participació del qual "formen part les organitzacions sindicals i empresarials més representatives".
La Memòria diu que el marc normatiu són els articles 139 i 150 EAC, la Llei 11/2011 i la Llei 26/2010.
També diu que el Projecte suposa el desplegament del títol III, capítol II, de la Llei 11/2011, modificada per la Llei 2/2014, que deroga el Decret 51/2010, de 6 d'abril, i que no afecta cap altra norma.
La Memòria proposa donar tràmit d'audiència a les organitzacions sindicals i empresarials més representatives, que són CCOO, UGT, Foment del Treball Nacional, PIMEC i FEPIME.
També proposa el tràmit d'informació pública.
L'Informe d'impacte pressupostari diu que no suposa cap increment de la despesa pública, que els mitjans materials i personals són els ja existents i que la supressió del Consell Rector simplifica els òrgans del govern i facilita el funcionament, la presa de decisions i la delimitació de responsabilitats.
Afirma que les tasques del suprimit Consell Rector queden cobertes de la manera següent: les de supervisió i control, per la composició del Consell d'Administració i pel contracte de gestió amb el Departament d'Indústria, i les d'orientació estratègica pel Consell Català de l'Empresa.
En l'Informe d'impacte econòmic i social s'examinen els punts assenyalats per l'article 64 de la Llei 26/2010, de 3 d'agost.
Valoració del cost d'elaboració de la norma: ha estat elaborat sense dictàmens ni assessoraments externs.
Valoració del cost de compliment de la norma per l'Administració: no comporta cap càrrega addicional.
Valoració del cost-benefici de compliment de la norma per als destinataris d'aquesta: no s'amplien els règims d'autorització ni s'apliquen nous tràmits.
Pel que fa a l'Informe d'impacte normatiu, no n'hi ha cap, perquè es limita a actualitzar la legislació de l'Agència i no crea noves càrregues.
L'Informe d'impacte de gènere considera que el llenguatge és correcte.
L'Informe jurídic preliminar del Departament d'Empresa i Ocupació (de 17 de juliol de 2014), en l'apartat "Marc competencial i normatiu", destaca la supressió del Consell Rector i les funcions del Consell d'Administració.
A més, l'Informe diu que un cop examinada la documentació de la Memòria i a reserva de les observacions que faci, "es considera adequat el seu contingut".
L'Informe indica que el mateix Informe i la Memòria s'hauran d'incorporar al SIGOV per a la consulta interdepartamental i que el Departament haurà de valorar les observacions i elaborar una nova proposta de Projecte.
També diu que un cop examinat pel Consell Tècnic s'ha d'obrir el tràmit d'audiència i que s'han de demanar els informes preceptius.
Igualment, assenyala que s'han de valorar i fer una nova proposta de Decret i els tràmits posteriors fins al Dictamen d'aquesta Comissió.
L'Informe de la Direcció General de Pressupostos (de 3 d'octubre de 2014), aprova la proposta de Decret.
L'Informe de la Direcció General de Patrimoni (de 6 d'octubre 2014), qualifica el Decret de "reglament executiu atès que respon al mandat dirigit al Govern d'aprovar els estatuts contingut en la Llei 11/2011".
Hi fa algunes observacions, però no hi troba obstacles que n'impedeixin l'aprovació.
L'Informe de la Intervenció General del Departament d'Economia i Coneixement (de 6 d'octubre de 2014), hi fa observacions de procediment i de contingut i "condiciona el seu informe favorable" a la solució de les observacions.
L'Agència promotora admet les observacions.
La Secretaria General del Departament d'Empresa i l'Ocupació (el 13 d'octubre de 2014) observa que algunes de les observacions es fonamenten en una legislació que ha estat modificada posteriorment i que d'altres ja s'havien complert.
L'Informe de la Secretaria General del Departament d'Economia i Coneixement (de 13 d'octubre de 2014) és favorable "condicionat al conjunt d'observacions i consideracions" fetes per les unitats informants del Departament.
L'Informe de l'Agència (de 13 d'octubre de 2014) diu que es tracta d'una "modificació instrumental" per a adaptar l'Agència als canvis normatius i que "és legalment necessària i no hi ha altres alternatives a aquesta".
Es referma en el contingut de la Memòria inicial.
Quant a la informació pública, s'obre aquest tràmit sense que s'obtinguin respostes dintre del termini fixat.
Pel que fa al tràmit d'audiència, hi ha al·legacions de Foment, FEPIME i el Consell General de les Cambres, totes elles valorades per l'Agència.
L'Informe de la Secretaria d'Administració i Funció Pública (de 23 de desembre de 2014) fa observacions que són valorades per l'Agència (el 9 de febrer i el 20 de març de 2015).
L'Agència elabora un escrit final (de 24 de febrer de 2015) de valoració de les al·legacions presentades, tant per departaments de la Generalitat com per algunes entitats.
El 24 de març de 2015 el Consell Tècnic fa constar que "ha quedat vista la iniciativa SIG del Projecte de decret".
En l'expedient consta el Dictamen del Consell de Treball, Econòmic i Social de Catalunya (de 24 d'abril de 2015) i les observacions són valorades per l'Agència en un document de 8 de juny de 2015.
Hi ha un Informe jurídic final de la Secretaria General del Departament d'Empresa i Ocupació (de 27 de maig de 2015).
Com s'ha dit, l'article únic del Decret acaba amb les paraules "que consten a continuació", que es refereixen als Estatuts, però s'han d'entendre referits al Decret.
És una innovació que apareix en el tercer Projecte.
En el primer Projecte, l'article 1 indicava que els Estatuts estaven en un annex al Decret, i en el segon Projecte l'article 1 no deia res, però els Estatuts constaven en annex al Decret.
El tercer Projecte va introduir en l'article 1 la indicació que els Estatuts són els "que consten a continuació".
S'entenia estrictament de manera que els Estatuts formaven part de l'article 1.
Després d'ells hi havia les disposicions derogatòria i final, la data i les signatures del president i del conseller.
El cinquè Projecte és el que proposa l'estructura actual.
L'article 1 continua acabant amb el "que consten a continuació", però el Decret es tanca sense els Estatuts, que formen un cos separat però sense la indicació d'"annex".
Tanmateix alguns documents el qualifiquen així, v. gr. l' Informe jurídic final de la Secretaria General del Departament d'Empresa i Ocupació.
Atesa l'evolució anterior, la Comissió proposa eliminar la frase "que consten a continuació" i encapçalar els Estatuts amb un "Annex".
És la mateixa estructura del Decret 51/2010, de 6 d' abril, del qual es reprodueixen els capítols.
La Comissió indica que el preàmbul del Decret 51/2010, de 6 d'abril, explica l'historial de l'Agència.
El paràgraf 2 parla dels canvis, "passa a ser", de nom i de marca, però no es diu quins eren els originaris.
Els paràgrafs 1 i 2 només parlen de l'Agència per a la Competitivitat de l'Empresa.
El preàmbul ha d'al·ludir al Decret 51/2010, de 6 d'abril, d'aprovació dels Estatuts de l'Agència de Suport a l'Empresa Catalana, ja que és el que el Projecte substitueix.
Atesa l'heterogeneïtat del contingut de la Llei 11/2011, convé concretar que la regulació de l'Agència és al títol III, capítol II (articles 155 a 172), que es refereix a l'Agència de Suport a l'Empresa Catalana.
Hauria d'esmentar, com es fa en el paràgraf 1 del preàmbul, que la Llei 2/2014, de 27 de gener, de mesures fiscals, administratives, financeres i del sector públic ha modificat i derogat diversos articles de la Llei 11/2011.
Un exemple de modificació és l'article 158.4 de la Llei 11/2011, reproduït en l'article 4.4 del Projecte.
L'article 1 inclou la nota de "sense afany de lucre" que no consta en l'article 157.2 de la Llei 11/2011.
És un concepte que el dret civil utilitza per a qualificar entitats privades (articles 321-1 i 331-1 del Codi civil de Catalunya).
La Comissió Jurídica Assessora entén que és una limitació potencial a la seva "plena autonomia".
La Comissió també indica que la manca d'afany de lucre és compatible amb activitats econòmiques, tot i que limitativament.
Així, en les fundacions s'especifica que l'activitat econòmica sigui precisament la finalitat fundacional o que sigui instrumental a ella (article 333-5).
La Comissió indica que l'exercici de les facultats dels articles 6.2.3, 18.1.b) i h) i 22.1.3 del Projecte poden crear dubtes innecessaris sobre la seva compatibilitat amb la manca de lucre.
Reprodueix l'article 158 de la Llei 11/2011.
Reprodueix l'article 156 de la Llei 11/2011.
És una exhortació que sembla òbvia.
S'ha d'observar que el contingut funcional de l'article 159 de la Llei 11/2011 és el del seu apartat 1, que reprodueix l'article 6.1 del Projecte.
Reprodueix l'article 159.1 de la Llei 11/2011.
Els dos apartats reprodueixen l'article 159.4 de la Llei 11/2011.
És una classificació orgànica que procedeix de l'article 160 de la Llei 11/2011.
En no aplicar la dels òrgans col·legiats de l'article 14 de la Llei 26/2010, no s'esmenta el secretari/secretària.
La Comissió indica que l'article 160.1 de la Llei 11/2011 afegeix que "Els estatuts de l'Agència poden establir l'existència d'òrgans d'assessorament estratègic i de participació".
Està d'acord amb l'article 162.2 de la Llei 11/2011, que diu que el Consell d'Administració de l'Agència "és integrat per un mínim de vuit membres i un màxim de dotze", dels quals "necessàriament" els quatre primers.
La fixació dels altres és matèria reservada als Estatuts, segon l'article 162.3.
L'acord sense reunió és admès per l'article 312-7 del Codi civil català i, per tant, legitima aquesta modalitat.
Tanmateix la manca de reunió elimina la deliberació.
Això planteja el problema de la incorporació d'aquesta modalitat d'acord amb el règim de les persones jurídiques de dret públic.
Primerament, es planteja la concordança de l'article 12.7 amb l'article 4.3 del mateix Projecte que sotmet l'adopció d'acords a la normativa general sobre òrgans col·legiats de la Generalitat.
La Llei 26/2010, de 3 d'agost, pressuposa que l'acord vagi precedit de reunió i deliberació (article 17.3.4) i admet que les sessions siguin a distància; en temps real o en fòrum virtual temporalment limitat (article 18.3).
Però no s'hi troba l'acord sense reunió, de manera que l'article 12.7 seria una nou supòsit aplicable només a l'Agència.
Segonament, amb la legislació estatal, la Llei 30/1992, de 26 de novembre, aplicable a totes les administracions públiques (article 1), que pressuposa la deliberació (article 26).
Per tot això la Comissió considera que l'Administració ha de valorar si aquesta pressuposició és o no un requisit per a la presa d'acords per a decidir si incorpora l'acord sense reunió.
Però, si en decideix la incorporació, s'ha de tenir en compte que l'article 312-7 considera que els "acords adoptats sense reunió" tenen caràcter excepcional i que el seu establiment en la persona jurídica és competència del Estatuts "amb l'extensió que considerin adequada".
Per tant, queda exclosa la discrecionalitat de qualsevol òrgan.
La Comissió recorda que les disposicions del Llibre tercer "s'apliquen a les altres persones jurídiques regulades pel dret català" (article 311-1.1.d).
Falta la paraula "membres" després de la "majoria dels".
Es pot substituir la paraula "efectius" aplicada als representants de la Generalitat.
El seu títol inclou la Vicepresidència, cosa que no fa l'article 163 de la Llei 11/2011 i que pot suggerir una qualitat d'òrgan.
Tanmateix no ho és (articles 160.2 i 163 de la Llei 11/2011) i apareix només amb funcions vicàries de la Presidència: delegació d'exercici de funcions o substitució.
La Secretaria ho és dels dos òrgans de Govern de l'article 8.1: el col·legiat i l'unipersonal.
És una ampliació respecte de l'article 15.4 del Decret 51/2010, en què les funcions de secretari només ho són respecte del Consell.
L'article 164 de la Llei 11/2011 només diu que el conseller delegat "s'encarrega de la direcció general de l'Agència".
No enumera quines són les seves funcions.
En l'apartat 3 diu que les funcions del conseller les han d'establir els Estatuts; també les indelegables.
Convé mantenir la referència a la modificació per la Llei 2/2014 d'acord amb el preàmbul, paràgraf 1.
Un cop considerades les observacions formulades en aquest Dictamen, el conseller d'Empresa i Ocupació pot sotmetre al Govern per a l'aprovació el Projecte de decret pel qual s'aproven els Estatuts de l'Agència per a la Competitivitat de l'Empresa.